﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**4738**

На основу члана 20. став 3. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о изменама и допуни Правилника o условима и начину остваривања права на подстицаје у сточарству за краве за узгој телади за тов**

(Објављено у „Службеном гласнику РС“, број 139/2022 од 16.12.2022. године)

Члан 1.

У Правилнику o условима и начину остваривања права на подстицаје у сточарству за краве за узгој телади за тов („Службени гласник РСˮ, бр. 25/18 и 44/18 – др. закон), члан 3. мења се и гласи:

„Члан 3.

Министарство пољопривреде, шумарства и водопривреде – Управа за аграрна плаћања (у даљем тексту: Управа) расписује јавни позив за подношење захтева за остваривање права на подстицаје у сточарству за краве за узгој телади за тов (у даљем тексту: јавни позив), који се објављује на интернет страницама министарства надлежног за послове пољопривреде и Управе.

Јавни позив из става 1. овог члана садржи податке о начину подношења и роковима за подношење захтева, као и друге податке потребне за спровођење јавног позива.

Зaхтeв за остваривање права на подстицаје у сточарству за краве за узгој телади за тов (у даљем тексту: захтев) пoднoси сe Управи, на Обрасцу – Захтев за подстицаје за краве за узгој телади за тов за \_\_\_\_\_ годину, који је одштампан уз овај правилник и чини његов саставни део.”.

Члан 2.

У члану 4. речи: „у периоду из члана 3. овог правилника” замењују се речима: „у току трајања јавног позива из члана 3. став 1. овог правилника”.

Члан 3.

У члану 5. став 2. после речи: „из члана 3.” додају се речи: „став 3.”.

Члан 4.

Овај правилник ступа на снагу осмог дана од дана објављивања у „Службеном гласнику Републике Србијеˮ, а примењује се од 1. јануара 2023. године.

Број 110-00-211/2022-09

У Београду, 7. децембра 2022. године

Министар,

**Јелена Танасковић,** с.р.